قالت مصادر على صلة بالتحقيق ان الاب والام ديال المشتبه به فإطلاق النار في ستراسبورگ وخوتو احتاجزوهم للاستجواب. وانتشرت قوات الشرطة اليوم الأربعاء فستراسبورگ ودارت دوريات على الطرق السريعة القريبة من الحدود الفرنسية الألمانية لملاحقة المسلح شريف شيكات اللي قتل ثلاثة أشخاص وأصاب نحو 12 لواحد بجروح لبارح بالليل في سوق ديال نويل. وقال واحد من جيران شيكات ان المتهم كان شاب عادي كيلبس كيطمات على عكس خوه لكبير اللي ديما كان كيلبس الجلابا وباينين فيه مؤشرات التطرف. وأضاف بأنه مكانش كيشوفو بزاف حيت كان كيدوز فترات طويلة فالحبس. وقالت الشرطة الفرنسية انه سبق وتشد بسبع وعشرين تهمة سرقة وعنف ودوز فترات فالحباسات ديال فرنسا وسويسرا وألمانيا. وقال ريمي يت ممثل الادعاء فباريس ان شيكات كان كيغوت “الله أكبر” خلال الهجوم. وقال يت للصحفيين اليوم “نظرا للهدف وأسلوب الهجوم والسجل ديالو وشهادات اللي سمعوه كيغوت “الله أكبر” تم استدعاء شرطة مكافحة الإرهاب”. La #Police judiciaire recherche l'individu suspecté d'être le tireur du marché de Noël de #Strasbourg . #AidezNous ⚠ Attention, individu dangereux, n’intervenez pas vous-même. ???? Contactez le 197 – pic.twitter.com/zHSNRDkGXC — Police nationale December 12, 2018 
البوليس الفرنسي احتاجز عائلة الارهابي المشتبه به فهجوم ستراسبورگ.. كان شابع حباسات ف3 ديال الدول والشهود: سمعناه كيغوت “الله اكبر”